RTMPDump-YLE
Copyright (C) 2010,2011 Andrej Stepanchuk, Howard Chu, 
                        The Flvstreamer Team, Antti Ajanki
Ohjelmistolisenssi: GPLv2

RTMPDump-YLE lataa video- ja äänitiedostoja Yle Areenasta
(http://areena.yle.fi/, http://ylex.yle.fi/ylex-areena) ja Elävästä
arkistosta (http://www.yle.fi/elavaarkisto/). TV- ja radio-ohjelmien
lisäksi RTMPDump-YLE voi ladata Areenan nettiradioita
(http://areena.yle.fi/nettiradiot) ja suoria lähetyksiä
(http://areena.yle.fi/live).

RTMPDump-YLE perustuu RTMPDump-ohjelmaan, joka puolestaan perustuu
team boxeen RTMPDumper-ohjelmakoodeihin. JSON-viestien jäsentämiseen
käytetään json-c-kirjastoa.

Asennus
-------

Vaaditut kirjastot ja ohjelmat: libssl, libcryto, json-c ja python. OS
X:ssä lisäksi libiconv ja Xcode, ja MinGW:ssä libiconv.

Debianissa ja Ubuntussa käännöstyökalut ja tarvittavat kirjastot
löytyvät paketeista build-essential, libssl-dev, libjson0-dev ja
python-dev.

Käännösohjeet:

make
make install

Viimeinen komento vaatii pääkäyttäjän oikeudet (esim. Ubuntussa: sudo
make install).

MacOSX:llä lisää komentoihin SYS=darwin:

make SYS=darwin
make install SYS=darwin

ja MinGW:llä (Windowsilla) SYS=mingw:

make SYS=mingw
make install SYS=mingw

Käännösohjeet (staattinen json-c):

rtmpdump-yle on mahdollista kääntää myös käyttäen staattista
json-c-kirjastoa. Yleensä on helpompi kääntää ohjelma "normaalilla
tavalla" edellä olevien ohjeiden mukaan, jos et jostain syystä
erityisesti tiedä tarvitsevasi staattista json-c:tä.

Hae json-c kirjasto osoitteesta http://oss.metaparadigm.com/json-c/ ja
käännä se mukana tulevien ohjeiden mukaan.

Käännä sitten rtmpdump-yle komentamalla

make STATIC_JSON=/polku/kirjastoon/json-c-0.9
make install STATIC_JSON=/polku/kirjastoon/json-c-0.9

Käyttö
------

rtmpdump-ylen käyttö suoraan on monimutkaista, siksi kannattaa käyttää
apuohjelmaa yle-dl:

yle-dl [yle-dl-valitsimet] [rtmpdump-valitsimet] URL

Korvaa URL webbi-osoitteella, missä ladatavaa ohjelmaa voisi katsoa
nettiselaimen kautta. URL voi olla joko Yle Areenan tai Elävän
arkiston osoite.

Valitsimet:

--episodes      Lataa kaikki sivulla luetellut ohjelman jaksot. Jos 
                annettu osoite on sivu, josta ohjelman yhden jakson
                voisi katsoa nettiselaimella, ladataan sivulla näkyvä
                ja "Muut jaksot" osiossa listatut jaksot. Jos annettu
                osoite on hakutulossivu, ladataan kaikki hakutulokset.
                Tämä on ominaisuus oletuksena päällä ladattaessa
                Elävästä arkistosta.
--latestepisode Lataa viimeisimmän jakson sivulta.
--showurl       Tulostaa librtmp-yhteensopivan video-URLin, ei lataa
                tiedostoa.

Muut valitsimet välitetään suoraan rtmpdump-ylelle. Luettelon
mahdollisista valitsimista (englanniksi) näkee komentamalla

yle-dl --help

Jotta yhteyden muodostaminen onnistuisi, palomuurin täytyy sallia
ulospäin menevä liikenne porteissa 80 ja 1935.

Suomen ulkopuolelta ladattaessa voi olla tarpeen lisätä valitsin "-n
flashu.yle.fi".

Käyttö muualla kuin Ylen palveluissa
------------------------------------

rtmpdump-yle toimii kuten alkuperäinen rtmpdump käytettäessä muualla
kuin Ylen palveluissa. Lisätietoja README.rtmpdump-tiedostosta.

Yle Passin vaativien ohjelmien lataaminen
-----------------------------------------

Jotkin Areenan ohjelmista ovat saatavilla vain TV-maksun maksaneille.
Voit ladata tällaisia ohjelmia kirjautumalla Ylen sivuille ja
syöttämällä Yle Passi -evästeesi yle-dl:lle seuraavasti:

1. Kirjaudu nettiselaimella sisään osoitteessa

https://login.yle.fi/login/index.php?language=1&url=areena.yle.fi

2. Avaa selaimen evästetietokanta. Firefoxissa
Edit->Preferences->Privacy->Show cookies.

3. Etsi eväste nimeltä ChatYleFi (verkkotunnus .yle.fi).

4. Kopioi evästeen sisältö ja anna se yle-dl:lle --ylePassi-valitsimella.
Eväste on pitkä merkkijono joka alkaa Yle Passi
-käyttäjätunnuksellasi.

Integroiminen Firefox-selaimeen
-------------------------------

rtmpdump-yle on mahdollista asentaa käynnistymään suoraan
Firefox-selaimesta Launchy-laajennuksen avulla.

Asenna ensin rtmpdump-yle normaalisti ja sitten Launchy-laajennus
Firefoxiin (http://gemal.dk/mozilla/launchy.html). Kopioi
contrib/launchy.xml Firefoxin profiilihakemiston alle
chrome-alihakemistoon. Hakemiston sijainnin saa selville Launchyn
asetusikkunasta launchy.xml-välilehdeltä. Osoitteessa
http://gemal.dk/mozilla/profile.html on lisää ohjeita hakemiston
paikallistamiseen.

Asennuksen jälkeen videon latauksen voi käynnistää selaimesta
klikkaamalla hiiren oikealla näppäimellä Areenan videosivun linkkiä ja
valitsemalla avautuvasta valikosta Launchy > Download Link with
yle-dl. Lataus käynnistyy taustalla. Toistaiseksi latauksen
edistymisestä (tai epäonnistumisesta) ei näy mitään tietoa
käyttäjälle. Video tallennetaan kotihakemistoon.

YLE Areena -tuki librtmp-kirjastossa
------------------------------------

Tämän paketin mukana tulevaa muokattua librtmp-kirjastoa käyttämällä
on mahdollista katsoa Areenan videoita millä tahansa librtmp:tä
käyttävällä ohjelmalla kuten ffmpegillä.

Poista aluksi järjestelmän oma librtmp.

Käännä rtmpdump-yle käyttäen jaettua kirjastoa:

make SHARED=yes
make install SHARED=yes

Selvitä Areena-videon osoite komennolla "yle-dl --showurl" ja syötä
komennon tulostama osoite ffmpegille tai muulle librtmp-pohjaiselle
ohjelmalle.

Esimerkkejä
-----------

* Areenan ohjelman lataaminen automaattisesti nimettävään tiedostoon:

  yle-dl http://areena.yle.fi/video/261405

* Elävän arkiston ohjelman kaikkien jaksojen lataaminen:

  yle-dl "http://www.yle.fi/elavaarkisto/?s=s&g=4&ag=28&t=&a=9390"

* Ohjelman lataaminen tiedostoon uutiset.flv:

  yle-dl http://areena.yle.fi/video/261405 -o uutiset.flv

* Keskeytyneen latauksen jatkaminen tiedostoon uutiset.flv:

  yle-dl http://areena.yle.fi/video/261405 -o uutiset.flv --resume

* Lataa uusimmat uutiset

  yle-dl --latestepisode http://areena.yle.fi/haku/uusimmat/hakusana/uutiset

* Lataa kaikki haulla "pikku kakkonen" löytyvät ohjelmat, joita ei
  ennestään ole hakemistossa ~/pikkukakkonen:

  cd ~/pikkukakkonen
  yle-dl --episodes http://areena.yle.fi/haku/uusimmat/hakusana/pikku+kakkonen

* Yle Radio 1 -nettiradion tallentaminen:

  yle-dl "http://areena.yle.fi/player/index.php?channel=1&language=fi"

* Yle Passin vaativan ohjelman lataaminen. --ylePassi valitsimen
  parametri on selaimesta haettu ChatYleFi-evästeen arvo.

  yle-dl http://areena.yle.fi/video/305452 --ylePassi eväste
